b'\n_START_ARTICLE_\nCatherine Zeta-Jones\n_START_SECTION_\nBiografia\n_START_PARAGRAPH_\nEl seu nom real procedeix de la uni\xc3\xb3 dels noms de les seves \xc3\xa0vies, Catherine i ZetaEl seu pare era un empleat en una f\xc3\xa0brica de llaminadures i la seva mare una modista d\'origen irland\xc3\xa8s i gal\xc2\xb7l\xc3\xa8s. Catherine va ser la segona de tres germans (el gran es diu David i el petit Lyndon) i va ser educada en el catolicisme. A m\xc3\xa9s de l\'angl\xc3\xa8s, Catherine domina el gal\xc2\xb7l\xc3\xa8s, l\'espanyol i el franc\xc3\xa8s. Sent encara nena, se li va practicar una traqueotomia que li va deixar una cicatriu, impossible d\'ocultar, en el coll. Despr\xc3\xa9s que els seus pares guanyessin 100.000 \xc2\xa3 en el bingo en la d\xc3\xa8cada dels 80, Jones i la seva fam\xc3\xadlia es va traslladar a St. Andrews Drive a Mayals, una zona de classe alta de Swansea. Va anar a la Dumbarton House School a Swansea i va deixar l\'escola abans d\'hora per seguir les seves ambicions art\xc3\xadstiques. Va estudiar tres anys de teatre musical en diverses escoles d\'art i interpretaci\xc3\xb3 en Chiswick._NEWLINE__NEWLINE_ _NEWLINE_La carrera art\xc3\xadstica de Zeta-Jones va comen\xc3\xa7ar en la seva inf\xc3\xa0ncia. Va aconseguir fama local abans de complir els deu anys cantant i ballant en una companyia teatral d\'una congregaci\xc3\xb3 cat\xc3\xb2lica. De ben jove, interpretava papers importants en musicals del West End londinenc i el 1990 va fer el seu debut al m\xc3\xb3n del cinema, amb Les mil i una nits, del director franc\xc3\xa8s Philippe de Broca._NEWLINE_La seva ex\xc3\xb2tica bellesa i les seves aptituds per a la can\xc3\xa7\xc3\xb3 i la dansa suggerien un futur prometedor en el g\xc3\xa8nere musical, per\xc3\xb2 Catherine es va decantar per un altre tipus de papers. L\'\xc3\xa8xit li va arribar de la m\xc3\xa0 de la s\xc3\xa8rie brit\xc3\xa0nica The Darling Buds of May (1991), en la qual va interpretar al personatge Mariette. El 1996 va actuar en la pel\xc2\xb7l\xc3\xadcula El Fantasma, en el paper de Sala. No obstant aix\xc3\xb2, va ser amb La m\xc3\xa0scara del Zorro (1998), protagonitzada  amb Antonio Banderas, que va obtenir renom internacional._NEWLINE_El 1999 va protagonitzar dos grans \xc3\xa8xits de taquilla, Entrapment, al costat de Sean Connery, i The Haunting, per\xc3\xb2 la seva consagraci\xc3\xb3 com a actriu dram\xc3\xa0tica va arribar el 2000 amb el llargmetratge Traffic, de Steven Soderbergh. El 2001 va protagonitzar al costat de Julia Roberts la com\xc3\xa8dia La parella de l\'any._NEWLINE_El 2003 va guanyar un Oscar a la millor actriu secund\xc3\xa0ria  pel seu paper a Chicago i va protagonitzar al costat de George Clooney la pel\xc2\xb7l\xc3\xadcula Intolerable Cruelty dirigida pels germans Coen. El 2004 protagonitza The Terminal de Steven Spielberg al costat de Tom Hanks i s\'incorpora al repartiment d\'Ocean\'s Twelve, on  la torna a dirigir Steven Soderbergh. El 2005 va protagonitzar La llegenda del Zorro de nou al costat d\'Antonio Banderas. _NEWLINE_El 2007 va estrenar dues noves pel\xc2\xb7l\xc3\xadcules: la com\xc3\xa8dia Sense reserves, remake de la cinta alemanya Deliciosa Martha, i el drama L\'\xc3\xbaltim gran mag que es va presentar mundialment en el Festival de Toronto. Entre 2009 i 2010 estrena la com\xc3\xa8dia La meva segona vegada._NEWLINE_Al desembre de 2009, despr\xc3\xa9s de vint anys d\'abs\xc3\xa8ncia al m\xc3\xb3n teatral, va debutar a Broadway, compartint cartell amb la veterana Angela Lansbury en la reposici\xc3\xb3 del musical A Little Night Music, original de Stephen Sondheim. L\'obra va obtenir un gran \xc3\xa8xit de cr\xc3\xadtica i p\xc3\xbablic i, per la seva interpretaci\xc3\xb3 de Desir\xc3\xa9e, Catherine va rebre, entre altres guardons, el premi Tony com a millor actriu de musical._NEWLINE_Actualment i des del 18 de novembre del 2000 est\xc3\xa0 casada amb l\'actor Michael Douglas i tenen dos fills. Catherine i Michael comparteixen el mateix dia d\'aniversari per\xc3\xb2 amb una difer\xc3\xa8ncia exacta de 25 anys." En el seu casament va actuar el cor tradicional gal\xc2\xb7l\xc3\xa8s C\xc3\xb4r Cymraeg Rehoboth._NEWLINE_El 2012, despr\xc3\xa9s de 3 anys d\'abs\xc3\xa8ncia de les pantalles cinematogr\xc3\xa0fiques, torna al cinema participant en tres noves pel\xc2\xb7l\xc3\xadcules: la com\xc3\xa8dia esportiva Un bon partit del director itali\xc3\xa0 Gabriele Muccino, la cinta Lay the Favorite dirigida per Stephen Frears (el repartiment de la qual inclou Bruce Willis) i l\'adaptaci\xc3\xb3 del  musical de Broadway Rock of Ages al costat de Tom Cruise i Alec Baldwin entre d\'altres. El 2013 va estrenar la cinta La trama, el repartiment de la qual inclou Mark Wahlberg i Russell Crowe, la pel\xc2\xb7l\xc3\xadcula Side Effects, que protagonitza al costat de Jude Law i Roney Mara (la seva tercera col\xc2\xb7laboraci\xc3\xb3 amb el director Steven Soderbergh), i  RED 2 amb Bruce Willis i Helen Mirren._NEWLINE_El 2016 va protagonitzar la com\xc3\xa8dia b\xc3\xa8l\xc2\xb7lica Dad\'s Army, basada en l\'hom\xc3\xb2nima i reeixida s\xc3\xa8rie dels anys \'70; i pel 2017 t\xc3\xa9 previst el drama biogr\xc3\xa0fic The goodmother, en el qual donar\xc3\xa0 vida a la temuda narcotraficant colombiana Griselda Blanco.\n_START_SECTION_\nVida personal\n_START_PARAGRAPH_\nZeta-Jones est\xc3\xa0 casada des de 2000 amb l\'actor Michael Douglas, amb qui t\xc3\xa9 un fillastre: Cameron Douglas, que va ser empresonat el 2010 per delictes de drogues i dos fills: Dylan Michael Douglas, nascut el 15 d\'agost de 2000, i Carys Zeta Douglas, nascuda el 20 d\'abril de 2003. Una recent publicaci\xc3\xb3 va anunciar que l\'estrella i el seu marit ingressen m\xc3\xa9s de 170 milions de d\xc3\xb2lars anuals, la qual cosa els converteix en una de les parelles m\xc3\xa9s riques de Hollywood. Viuen amb els seus fills entre Mallorca i les Bermudes, per\xc3\xb2 tenen cases a Gal\xc2\xb7les, Los Angeles, Nova York i Vancouver . _NEWLINE_A finals d\'abril de 2013, Catherine Zeta-Jones va ingressar per segona ocasi\xc3\xb3 en una instituci\xc3\xb3 de salut mental per controlar el seu trastorn bipolar, que li va ser diagnosticat originalment el 2011_NEWLINE_El 4 d\'agost de 2013 s\'anuncia que Catherine i Michael se separen_NEWLINE_Per\xc3\xb2 el 2 de gener de 2014 es va anunciar la seva reconciliaci\xc3\xb3. Un paparazzi va aconseguir la foto en qu\xc3\xa8 la parella est\xc3\xa0 amb els seus dos fills i amb els anells de noces. Amics propers diuen que la parella est\xc3\xa0 pensant a renovar vots el dia dels seus aniversaris (tots dos van n\xc3\xa9ixer un 25 de setembre)._NEWLINE_Va apar\xc3\xa8ixer per primera vegada en la llista de les dones m\xc3\xa9s belles del m\xc3\xb3n el 1999, i des de llavors, \xc3\xa9s considerada una de les actrius m\xc3\xa9s belles del m\xc3\xb3n. El 2008, una enquesta realitzada entre 8000 dones de diferents capitals del m\xc3\xb3n, la va triar com la dona m\xc3\xa9s bella de tots els temps, seguida de Gisele B\xc3\xbcndchen i Brigitte Bardot'